Foto: AFP 2019 / Josep Lago «Barselona» hujumchisi Lionel Messi La Liganing 30-turida «Vilyarreal» (4:4) darvozasini ishg‘ol etdi. Mister Chip ma’lumotiga ko‘ra, bu Leoning Ispaniya chempionatidagi 414-goli bo‘ldi. Shu tariqa, u kuchli beshlik chempionatlarida urilgan gollar soni bo‘yicha Krishtianu Ronalduga yetib oldi. Portugaliyalik hujumchi APLda 84ta («Manchester Yunayted» safida), La Ligada 311ta («Real») va A Seriyada 19ta («Yuventus») gol muallifi bo‘lgan. Eslatib o‘tamiz, avvalroq Messi La Ligada standart vaziyatlardan gol urish bo‘yicha Ronalduni ortda qoldirgani xabar qilingandi.